el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el en es en en el en el el el el el el el el el el el el el el el es en en el en el el el el el el el el el el el el el el el en el en el en el en el en el en el en el en el en el en el ru el en el en el en el en el el el el el en el el el el el en el en
Ελληνικό Πρωτάθλημα | Ποδοσφαιρικά Νέα απο ΕλλάδαSUPERLEAGUEΑθλητικά Νέα Ποδοσφαίρου
Ο Κάρολ Σφιντέρσκι με μεγάλη συνέντευξη στην Πολωνία, μίλησε για τον ΠΑΟΚ και τις αλλαγές στην τεχνική ηγεσία, για το lockdown, ενώ απάντησε με έναν δικό του τρόπο για το γεγονός πως ο αιώνιος αντίπαλος είναι πρώτος στην βαθμολογία.
Αναλυτικά όσα είπε ο Κάρλο Σφιντέρσκι στην Πολωνία:
Για το lockdown και την κατάσταση στην Θεσσαλονίκη: «Φεύγω από το σπίτι αργότερα από το συνηθισμένο, αλλά πλέον δεν θα αργήσω στην προπόνηση επειδή δεν υπάρχει κυκλοφοριακή συμφόρηση στην Θεσσαλονίκη. Ήταν εφιάλτης για να φτάσεις οπουδήποτε, αλλά τώρα οι δρόμοι είναι σχεδόν άδειοι. Η Θεσσαλονίκη είναι η μόνη πόλη στην Ελλάδα που έχει μπει σε lockdown, χθες εντοπίστηκαν 600 νέα κρούσματα και περίπου 2.000 σε όλη την Ελλάδα. Αυτό δείχνει και την κλίμακα. Οι καφετέριες και τα εστιατόρια λειτουργούν μόνο για take away. Για τους Έλληνες το κλείσιμο του καφέ είναι ένα πραγματικό χτύπημα. Το να πίνουν καφέ σε εξωτερικούς χώρους, να τρώνε όλοι μαζί, είναι… υποχρεωτικό σημείο της ημέρας. Στα αποδυτήρια, οι συμπαίκτες και μου εγώ αστειευόμαστε ότι πριν αρχίσει το lockdown χιλιάδες άνθρωποι βγήκαν στους δρόμους και ήταν σαν την παραμονή της Πρωτοχρονιάς. Πολλά καταστήματα πωλούν προϊόντα μόνο διαδικτυακά. Ευτυχώς η διαδικασία για μένα δεν άλλαξε και ο γιος μου δεν έχει κανένα πρόβλημα, ξυπνάμε κάθε πρωί στις 7».
Για το πως άλλαξε η ζωή του μετά την γέννηση του γιου του: «Σίγουρα, άλλαξε αλλά προς το καλύτερο! Τα συναισθήματα που σχετίζονται με την γέννηση του, τους πρώτους μήνες μαζί του και την γυναίκα του, είναι απερίγραπτα. Ακόμα και πέντε μέρες μακριά από το σπίτι, όπως την τελευταία φορά που πήγαμε στον αγώνα με την Γρανάδα για το Γιουρόπα Λιγκ και αμέσως μετά είχαμε τον αγώνα για το πρωτάθλημα, ξύπνησα μια λαχτάρα για να δω τον γιο μου. Ο Άντος γεννήθηκε στην Ελλάδα, αλλά έχει ήδη πάει δυο φορές στην Πολωνία, αν και η γραφειοκρατία λόγω της πανδημίας δεν επέτρεψαν για μεγάλο χρονικό διάστημα να μείνει στην Πολωνία».
Για το πως ζουν οι Έλληνες φίλαθλοι το γεγονός ότι τα παιχνίδια γίνονται σε άδεια γήπεδα: «Η… πείνα για την είσοδο στο γήπεδο, για να μας υποστηρίξουν είναι τεράστια. Το είδαμε καλύτερα πριν και μετά τους αγώνες στα προκριματικά του Τσάμπιονς Λιγκ. Μας συνοδεύουν από το ξενοδοχείο στο γήπεδο και μετά την νίκη απέναντι στην Μπενφίκα, η πόλη… τρελάθηκε! Ήταν μια όμορφη στιγμή χαράς σε αυτή την δύσκολη κατάσταση για την πόλη. Χιλιάδες οπαδοί με αυτοκίνητα και μηχανάκια μας συνόδευσαν προς το γήπεδο. Το πρωί, πριν τον αγώνα με την Ομόνοια για το Γιουρόπα Λιγκ, υπήρχε ενημέρωση ότι θα μπορούν να δουν το ματς στο γήπεδο με την παρουσία του 10% στις εξέδρες. Τότε η κατάσταση με τον κορονοϊό ήταν καλύτερη από ότι σήμερα, όμως το απόγευμα της ίδιας μέρας ο πρωθυπουργός ανακοίνωσε ότι οι αγώνες θα εξακολουθούν να παίζουν χωρίς κόσμο. Το 10% μπορεί να μην είναι πάρα πολύ, αλλά θα ήταν πάντα κάτι διαφορετικό, δεδομένου ότι έχουμε ένα πολύ φανατικό κοινό».
Για το γεγονός ότι ο Άρης βρίσκεται στην πρώτη θέση της βαθμολογίας και για ποιο λόγο προηγείται μέχρι στιγμής: «Υποψιάζομαι ότι δεν το γνωρίζουν ούτε οι… ίδιοι. Υπήρξαν πολλές αλλαγές στην ομάδα τους και από όσα έχω ακούσει πολλοί παίκτες του Άρη έχουν προσβληθεί από τον κορονοϊό. Επομένως, το ότι βρίσκονται στην κορυφή είναι μια έκπληξη, αν και πιστεύω ότι θα αλλάξει σύντομα αυτό».
Για την αλλαγή σκυτάλης στην τεχνική ηγεσία με τον Πάμπλο Γκαρσία αντί του Αμπέλ Φερέιρα: «Ήταν στην ομάδα Νέων και μαζί με τον Μίροσλαβ Σνάουτσνερ, έκαναν ένα απίστευτο κατόρθωμα, αφού η ομάδα τους δεν έχασε ούτε ένα ματς για τρία χρόνια! Επιπλέον αυτό το δίδυμο δεν είχε πάντα την ευκαιρία να χρησιμοποιήσει τους καλύτερους παίκτες της Κ19 γιατί μερικοί εξαιρετικοί παίκτες ερχόταν στην μεγάλη ομάδα. Θα είναι σημαντικό να συνεργαστώ με έναν προπονητή όπως ο Γκαρσία και ο Σνάουτσνερ. Την πρώτη μέρα της παραμονής του στην Θεσσαλονίκη, πήγαμε μαζί για καφέ και με βοήθησε στην προσαρμογή μου. Η συνεργασία με την πρώτη ομάδα του ΠΑΟΚ είναι μια εξαιρετική ευκαιρία για αυτόν».
Για το αν εξεπλάγην ο ίδιος από την αποχώρηση του Φερέιρα: «Μερικές φήμες κυκλοφορούσαν ότι θα έφευγε, επειδή τα ελληνικά ΜΜΕ του ασκούσαν κριτική για ότι συνέβαινε στην ομάδα. Πριν τον αγώνα με την Γρανάδα, ο προπονητής μας είπε ότι σημασία έχει μόνο αυτό το παιχνίδι, οπότε υποψιάστηκα ότι θα μας αποχαιρετούσε. Πήγε στην Παλμέιρας, με μεταγραφή».
Για το γεγονός ότι με τον Φερέιρα δεν αγωνίζονταν συχνά στην ενδεκάδα: «Με τον νέο προπονητή έπαιξα στην βασική ενδεκάδα και σκόραρα ένα γκολ απέναντι στον Παναιτωλικό την Κυριακή. Πιστεύω ότι δεν με αντιμετώπισε καλά ειδικά κατά την διάρκεια της καραντίνας. Προπονήθηκα πολύ καλά και για 1,5 χρόνο και δεν είχα τον χρόνο για να ξεκουραστώ. Πρώτα υπήρχε το EURO U21, μετά τον χειμώνα είχα προετοιμασία πριν την μεταγραφή μου στον ΠΑΟΚ και το τελευταίο καλοκαιρινό διάλειμμα λόγω του ιού, κράτησε μόλις μια εβδομάδα. Στην καραντίνα είχα δυο προπονήσεις την ημέρα συν τζόκινγκ καθώς και γυμναστήριο. Επίσης υπήρξε και ένας τραυματισμούς, στην αρχή της σεζόν δεν παραπονέθηκα παρά το γεγονός ότι δεν έπαιξε πολύ, αν και όταν μπήκα στο γήπεδο έδωσα στην ομάδα κάτι θετικό».
Για το αν υπάρχουν κρούσματα κορονοϊού στον ΠΑΟΚ: «Είχαμε δυο περιπτώσεις, αλλά οι συνάδελφοι μας μπήκαν άμεσα σε καραντίνα, Υποβαλλόμαστε σε τεστ συνέχεια. Παίρνουν δείγμα από τον λαιμό και μερικές φορές από την μύτη μας».
Για τα παιχνίδια με την Κράσνονταρ και την μεγάλη ευκαιρία που έχασε ο ΠΑΟΚ: «Υπήρχαν καλές πιθανότητες πρόκρισης. Είναι αλήθεια ότι ήταν πολύ δύσκολο για εμάς να παίξουμε στην Ρωσία, αλλά θα μπορούσαμε να έχουμε κάνει ένα καλύτερο αποτέλεσμα. Χάσαμε με 2-1 και στην ρεβάνς, χάσαμε την νίκη – πρόκριση από δικά μας λάθη».
Για το αν ο στόχος είναι η κατάκτηση του πρωταθλήματος: «Φυσικά!».
Για το αν ο Όλαφ Ρέμπε έχει αλλάξει πράγματα στην ομάδα: «Πολλά έχουν αλλάξει από τότε που άρχισε να εργάζεται για τον ΠΑΟΚ. Έχουμε μεταξύ άλλων υποχρεωτικό πρωινό και μεσημεριανό γεύμα στην ομάδα, έτσι ώστε να περνάμε περισσότερο χρόνο μαζί. Επίσης οι προπονήσεις πλέον είναι πιο έντονες».
Για την αποχώρηση του «κολλητού του Μίροσλαβ Στοχ και την νέα του παρέα στην ομάδα: «Ναι, κατά την διάρκεια του καλοκαιριού ο Μίρο έλυσε το συμβόλαιο του, αλλά έχω επαφές μαζί του. Σήμερα είμαστε μια παρέα 5-6 ατόμων που περνάμε αρκετό χρόνο μαζί, παίζοντας το παιχνίδι καρτών UNΟ, αν και αστειευόμαστε ότι παίζουμε την αυστριακή έκδοση του παιχνιδιού, γιατί τις περισσότερες φορές συμμετέχουν ο Μουργκ και ο Σβαμπ, που ήρθαν και οι δυο από την Ραπίντ Βιέννης. Ο Χρήστος Τζόλης και ο Αντρίγια Ζίβκοβιτς ολοκληρώνουν την ομάδα».
Για τον Αντρίγια Ζίβκοβιτς και το γκολ που έβαλε στο παιχνίδι με την Μπενφίκα: «Δεν ξέρω πως μπόρεσε η Μπενφίκα να αφήσει να φύγει έναν τόσο καλό παίκτη. Στο παιχνίδι απέναντι τους, κανένας παίκτης της Μπενφίκα δεν πλησίασε στο επίπεδο του Αντρίγια, αν και έπαιξε μόνο 20 λεπτά. Ένας υπέροχος ποδοσφαιριστής, εξαιρετικός με το αριστερό του πόδι. Αποτελεί μεγάλη ώθηση για εμάς».